CELEX: 62011TN0319
Language: hu
Date: 2011-06-14 00:00:00
Title: T-319/11. sz. ügy: 2011. június 14-én benyújtott kereset — ABN AMRO Group kontra Bizottság

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/35
            
         2011. június 14-én benyújtott kereset — ABN AMRO Group kontra Bizottság
   (T-319/11. sz. ügy)
   2011/C 252/80
   Az eljárás nyelve: angol
   
      Felek
   
   
      Felperes: ABN AMRO Group NV (Amszterdam, Hollandia) (képviselők: W. Knibbeler és P. van den Berg ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Bizottság 2011. április 5-i, a Holland Állam által az ABN AMRO Group NV javára végrehajtott C 11/2009. sz. (korábban: NN 53b/2008., NN 2/2010. és N 19/2010) intézkedések tárgyában hozott határozatát; és
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalapot arra alapítja, hogy a vitatott határozat 5. cikkének a felvásárlási tilalom terjedelmével kapcsolatos megállapításai az alábbi jogalkalmazási hibákon alapulnak, és ezért azt meg kell semmisíteni:
               
                           —
                        
                        
                           Az EUMSZ 107. cikk (3) bekezdése b) pontjának megsértése és a bizottsági közleményekben (1) kifejtett elvek és iránymutatások téves alkalmazása;
                        
                     
                           —
                        
                        
                           Az arányosság elvének megsértése azzal, hogy a Bizottság a támogatási intézkedések jóváhagyását olyan felvásárlási tilalomtól tette függővé, amely nem megfelelő, nem szükséges és nem is arányos;
                        
                     
                           —
                        
                        
                           Az egyenlő bánásmód elvének megsértése olyan felvásárlási tilalom előírásával, amely jelentősen szigorúbb, mint amelyeket a Bizottság más ügyekben előírt;
                        
                     
                           —
                        
                        
                           A gondos ügyintézés elvének megsértése abból eredően, hogy a Bizottság nem vizsgálta alaposan és egyedileg az adott eset minden releváns körülményét, ideértve a határozatban előírt felvásárlási tilalom szükségességét és következményeit, valamint az EUMSZ 296. cikk megsértése az említett határozat megfelelő indokolásának elmulasztása miatt.
                        
                     
         
               2.
            
            
               A második jogalapot arra alapítja, hogy a vitatott határozat 5. cikkének a felvásárlási tilalom időtartamával kapcsolatos megállapításai az alábbiak szerinti téves jogalkalmazáson és értékelésen alapulnak, és ezért azt meg kell semmisíteni:
               
                           —
                        
                        
                           Az EUMSZ 345. cikk megsértése a felvásárlási tilalom időtartamának az állami részesedéstől való függővé tételével;
                        
                     
                           —
                        
                        
                           Az EUMSZ 107. cikk (3) bekezdése b) pontjának megsértése és a bizottsági közleményekben (2) kifejtett elvek és iránymutatások téves alkalmazása;
                        
                     
                           —
                        
                        
                           Az egyenlő bánásmód elvének megsértése olyan felvásárlási tilalom előírásával, amely jelentősen hosszabb időtartamra szól, mint amelyet a Bizottság más ügyekben előírt;
                        
                     
                           —
                        
                        
                           Az arányosság és a gondos ügyintézés elvének megsértése.
                        
                     
         
      (1)  Az állami támogatásokról szóló szabályoknak a pénzintézetek vonatkozásában a jelenlegi pénzügyi világválsággal összefüggésben tett intézkedésekre történő alkalmazásáról szóló bizottsági közlemény (HL 2008 C 270., 8. o.); A pénzintézetek feltőkésítése a jelenlegi pénzügyi válságban: a támogatás szükséges minimális szintre történő korlátozásáról és az indokolatlan versenytorzulás kiküszöbölését célzó biztosítékokról szóló bizottsági közlemény (HL 2009 C 10., 2. o.); Az értékvesztett eszközök közösségi bankszektorban történő kezeléséről szóló bizottsági közlemény (HL 2009 C 72., 1. o.); Bizottsági közlemény a pénzügyi szektor életképességének helyreállításáról és a jelenlegi válságban hozott szerkezetátalakítási intézkedések értékeléséről az állami támogatási szabályok alapján (HL 2009 C 195., 9. o.)
   
      (2)  Lásd az 1. lábjegyzetet